**Vin ploile**

*Vindiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VIN PLOILE

Dacă mă vor condamna ploile să le mân picăturile,

Să le beau pân’la fund, să le hrănesc gurile

Cu sufletul meu – duhovnic şi scut,

Pentru apa ce-mi acoperă somnul de lut,

Ȋn care-am ȋnchis fiinţele mele,

Să nu le mai ardă avalanşe de stele,

Să nu mai ȋngheţe, să nu ratăcească

Când la sud, când la nord, ȋntre ceruri de iască,

Dacă mă vor condamna ploile să le refac valurile,

Capăt de drum ce au hrănit malurile,

Cu trupul meu strâmb, biciuit de furtună

Ce, nici numele ploii nu mai ştie să-l spună,

Ȋmi voi smulge durerea ce mă roade ȋn piept

Chiar cu picurii ei ce se scutură drept

De pe mantia toamnei asurzită de ropot

Al apei ce plânge ca o limbă de clopot…